open-index/open-wikipedia-markdown huggingface dataset:
Chektirmè

**Chektirmè**, også kjent som **tchektirme**, var et tyrkisk kystfartøy med seil som hadde vært et viktig lokalt handelfartøy på Egeerhavet, Marmarahavet og Svartehavet fram til 1900-tallet. Den greske varianten som også seilte på de samme kanter for Istanbul-markedet, er omtalt som **tserniki**.

## Tchektirme
Det skal være minst to hovedvarianter av båttypen basert på skrog og tre forskjellige rigginger som også har vært tilpasningsdyktig med innføringen av motor. De største eksemplarer var spissgattede farkoster med stor bredde og forhøyet akterdekk samt et mellomdekk dypt i skroget. Den minste og vanligste varianten hadde mindre fribord, et forstevn med spring og ett dekk på et åpent skrog. Som de fleste fartøyene av den samme båttradisjon i østlige middelhavsområdet hadde de større og de mindre tchektirmer skvettganger langs relingen enten av tre eller lerret.

Den mindre varianten i likhet med den større hadde også baugspryd. Kystfartøyet har bare én mast, men båtbyggerne liker å eksperimentere med seilrigging og kom fram til minst tre ulike rigginger for tchektirmen, kjent som *pena* riggingen, *bacagi yelken* riggingen og *sheytan ayagi* riggingen. Den sistnevnte er oversettet til «*ond gjenferd*».

Disse som hadde dette arrangementet kalt «det onde gjenferdets rigg», som regel kom fra Gallipoli-halvøya, de andre hadde bare *pena* eller *bacagi yelken* riggingen. Gallipoli-tchektirmer måtte seilte fram og tilbake mellom havnestedet Gemlik på Gallipoli-halvøya og Marmarahavet under krevende forholder omkring vind og strøm. *Pena* riggingen ble redusert i møte med disse forholdene. På engelsk kalles dette for «leg-of-mutton sail» i tillegg til tre klyverseil utover baugspydet.

## Se også
* Caique
* Mahone

## Litteratur
* *Conway`s History of the Ship: The Heyday of Sail- The Merchant Sailing Ship 1650-1830* 1995 ISBN 0-85177-644-2
Kristian B. Walters

**Kristian B. Walters** (født 17. september 1969 i bydelen Brixton i London) er en norsk/britisk tegneserieskaper, vitsetegner og filmskaper. Han er kjent under signaturen **Walters**. Han kom til Norge fra London som fjortenåring.

## Tegneserier
Walters startet Norsk Seriebyrå sammen med Øyvind Sagåsen i Odda i 1989. Han har blant annet lagd humorserien *Pervo-Kris* som første gang stod på trykk i tegneseriebladet Pyton i 1990 og gikk i Pyton og Pyton Spesial til 1996 i Norge. Pervo-Kris ble også trykket i svenske Mega Pyton, samt i Finsk Pyton 'Myrkky' frem til og med 2008 ('Pera Pervo'). Finsk Egmont har også laget et videospill basert på tegneseriene. Egmont gjenutga «det beste fra Pyton» i et fargelagt bokssett i 2009, med en bok viet Pervo-Kris.

Walters' vitsetegninger, striper og puslerier har vært på trykk i over 500 publikasjoner i ni land (blant annet The Sun, Expressen, Jyllands-Posten, Verdens Gang, Aftenposten, Adresseavisen, Bergens Tidende, Stavanger Aftenblad og Fædrelandsvennen).

## Roman
I 2000 utgav Walters kultromanen *Her bor jeg* (Hjemmet Bokforlag – nå Cappelen Damm). Romanen solgte over 5000 eksemplarer.

## Filmer
I 1996 produserte Walters og Sagåsen fem animasjonsfilmer med figuren «Rampoline» for TV2.

I 2012 skrev, regisserte og co-produserte Walters *Sykkelen min*, en kortfilm som ble spilt inn i Skudeneshavn. Filmen hadde premiere på Filmfestivalen i Haugesund den 22. august 2012, og ble lisensiert til NRK. Stavanger Aftenblad omtalte *Sykkelen min* som «en søt, sommeridyllisk kortfilm». Norsk filminstitutt (NFI) distribuerte filmen til mange utenlandske filmfestivaler, deriblant Chicago International Children's Film Festival. Filmen var også med på NFIs Blu-ray-utgivelse *KORT 2013*. 

*Dot Delight* (2014) hadde premiere på KORT på KinoKino i Sandnes 22. november 2014. I 2015 ble den vist på Minimalen i Trondheim, Barnefilmfestivalen i Kristiansand og Kortfilmfestivalen i Grimstad.

## Filmografi
(manus/regi/produsent):

* 2018: *Valpen*
*2014: *Dot Delight*
* 2014: *The Tickler*
* 2014: *Precocious Movie Kids*
* 2012: *Sykkelen Min*
* 2011: *Suitfight*
* 2011: *Yum Yum*
* 2007: *Gutten med det Grønne Skjerfet*

## Referanser


## Eksterne lenker
* Kristian B. Walters 
* Pervo comeback, Dagens Næringsliv 25. juni 2015. Besøkt 17. april 2019.
* Aftenbladet intervju 05.11.12 
* YouTube channel
Carl Robert Jakobson

**Carl Robert Jakobson** (født 26. juli 1841 i Tartu, død 19. mars 1882 i Kurgja i Estland) var en estisk forfatter, politiker og lærer. Han var aktiv i den nasjonale bevegelse i landet og en av de viktigste personene i den estiske oppvåkningen på andre halvdel av 1800-tallet.  

I Vändra kommune drev Jakobson gården *Linnutaja* i landsbyen Kurgja ved Pärnuelva. Han startet her en estisk-nasjonal avis, skrev estisk-språklige lesebøker for barn, og ikke minst landbruksmanualer for bøndene. Han var en opplysningsmann som underviste bøndene i bedre dyrkingsteknikker og drev *Linnutaja* som en vitenskapelig mønsterfarm. Han hadde planer om å utvikle Kurgja til et landbruksvitenskapelig sentrum i Estland, men døde bare 41 år gammel før planene ble satt ut i livet.  

Mellom 1860 og 1880 ble Guvernementet Estland under Det russiske imperiet ledet av en moderat regjering dominert av notabiliteter. Jakobson ble lederen av en radikal fløy, og han argumenterte for store reformer i Estland. Han var ansvarlig for det økonomisk-politiske programmet. Jakobson oppfordret estere til å kreve de samme politiske rettighetene som tyskerne hadde – og en slutt på de privilegerte stillingene som de baltisk-tyske notabilitetene fikk.

I 1878 startet Jakobson den estiske avisa *[[Avisa Sakala|Sakala]]*. Han drev den fram til 1882, og avisen ble en viktig del av den kulturelle oppvåkningen som foregikk i Estland.

Det er bilde av Carl Robert Jakobson på 500 kroonseddelen.

Eduard Magnus Jakobson var en yngre bror av Carl Robert.

## Referanser


## Eksterne lenker
* Estiske pengesedler → 500 kroon
* Talen til tidligere førstedame Ingrid Rüütel 6. juli 2003
Addicted to Love

**«Addicted to Love»** er en sang av Robert Palmer utgitt i 1986. Dette er den tredje sangen på *Riptide* albumet. Den mest kjente versjonen varer i rundt fire minutter, men versjonen fra albumet varer litt over seks minutter. Sangen kom inn i '' Billboard'' Hot 100 listen mot slutten av uken som ender med 8. februar 1986. Sangen endte opp med å toppe *Billboard* Hot 100, samt* Billboard* Hot Mainstream Rock Tracks listen.

Tina Turner spilte inn sangen live og ga den ut på singel i 1988. Singelen kom på 19.-plass på "Dutch Top 40" i Nederland, 23.-plass i Belgia, 28.-plass på "Single Top 100" i Nederland og 71.-plass i Storbritannia. Musikkvideoen ble regissert av David Mallet. Sangen ble også gitt ut på albumet *[[Tina Live in Europe]]* senere samme år.

## Referanser
Bymusikant

**Bymusikant** er en betegnelse på musikere som var ansatt for å levere festmusikk til en bys borgere.  Fenomenet oppsto i Mellom-Europa, spesielt Tyskland på  1300-tallet og utviklet seg gjennom 5-600 år i mange variasjoner inntil det gradvis forsvant etterhvert som byene opprettet egne musikk-kapell. På tysk er ordet *Stadtpfeifer* vanlig, men også Stadtmusicus, Stadtspielmann, Stadtinstrumentist, Stadtmusikant eller annet ble brukt.

Bymusikantene hadde egne laug hvor mestre tok opp «geseller» og lærlinger som hos ham helst skulle lære seg å spille alle vanlige instrumenter.  Bymusikantene spilte på blant annet zinker, naturtrompeter, posauner, fioliner, dulcianer, bombarder, krummhorn, fløyter og slagverk.

I mange byer kunne bymusikantene ha signalgivende oppgaver.

## Eksterne lenker
* 
*  Bymusikanter (Waits) i England
Washington County (Virginia)

**Washington County** er et fylke i den amerikanske delstaten Virginia. Det ligger i sørvest i staten og det grenser mot Smyth County i nordøst, Grayson County i øst, Scott County i vest og mot Russell County i nordvest. Det har også grense mot delstaten Tennessee i sørvest.

Washington Countys totale areal er 1 466 km² hvorav 8 km² er vann. I år 2000 hadde fylket 51 103 innbyggere, og administrasjonssenteret ligger i Abingdon.

Fylket ble grunnlagt i 1776 og er oppkalt etter George Washington som var general i den kontinentale armé under Amerikanske uavhengighetskrigen, han ble senere USAs første president. 

## Eksterne lenker
*
Scapho

**Scapho** er et mindre kystfartøy med en mast med rette linjer på skroget fra Hellas med betegnelsen hentet fra det greske ordet «skaphos» som betyr båt.

Det er en variant med det samme utseendet på både skrog og rigging som et betegnet som **skafo**, men er klinkbygd med skarp forstevn.

Seilbåten har en lite mast forrest med en stagseil eller klyverseil mot forstevnen som ble forhøyet, og en sneiseil i firkantede form, holdt opp med en lang stang. Som de fleste tradisjonelle båtene og kystfartøyene i de greske farvannene helt fram til moderne tid hadde den lokale båttypen skvettganger av tre eller lerret langs relingen. Den er formodentlig ikke lenge et vanlig syn i dagens Hellas.

## Litteratur
* *The Story of Sail Illustrated with 1000 scale drawings* Veres Lászò og Richard Woodman 1999 ISBN 1-86176-075-2

## Eksterne lenker
* Tegning av Skafo båten
Jacob av Orléans

**Jacob av Orléans** (død 3. september 1189) var en anerkjent jødisk vitenskapsmann i middelalderen og betraktet som en av mest lærde i sin tid. Han var en tosafist, en middelaldersk rabbi, i Orléans som hadde studert under Rabbeinu Tam. Han ble i den franske byen fram til minst 1171 og ved en senere dato kom han til London, antagelig for å bli en lærer. Jacob var en av de mange jøder som ble drept i løpet av de antisemittiske opptøyer som svøpet over London i løpet av kong Rikard I av Englands kroning.

## Eksterne lenker
* Jewish Encyclopedia: Jacob of Orléans
Sacoleva

**Sacoleva** eller **Sakoleva** var et seilskip med en noe uvanlig rigging, fra 1600-tallet til 1800-tallet som kom fra de greske øyene og var et allment syn på østre middelhavsområdet helt fram til Malta i vest.

## Sacoleva
Den uvanlige riggingen på en eller to mindre aktermaster med latinerseil og en foroverstrøken pålemast som reiste seg over forskipet, kjennetegnet en *sacoleva*. Skværseil på tre rær ble heist opp på hovedmasten, deretter et stort spriseil med en lang stang og et stort klyverseil til baugspydet samt et stagseil.

Den greske øya Psará var kjent for å ha bygget de fineste sacoleva-seilskipene som hadde stort spring på den utadvendte baugen og et overheng med dekk fra akterenden på det spissgattede skroget som kunne ha en mindre aktermast med latinerseil. Gjennom overhenget hadde man skåret ut åpningen for rorkulten til roret festet på akterstevnen. I senere tid ble overhenget forkortet og et halvdekk ble reist på akterskipet.

Betegnelsen «sacoleva» ble benyttet om andre allerede typebestemte seilbåter som en henvisning til riggingen med den foroverstrøkne masten og den lange stangen for spriseilet.
Eivind Karlsbakk

**Eivind Karlsbakk** (født 1975) er en norsk tidligere fotballspiller, blant annet for Brann.

Han kom fra Stryn foran 1994-sesongen og ble ansett som en lovende angriper. Karlsbakk har også spilt for klubbene Sogndal, Bryne, Mandalskameratene, Rosseland BK og Åsane.

## Utvisningen i cupfinalen 1995
Han huskes for utvisningen i cupfinalen mellom Brann og Rosenborg i 1995. Cupfinalen ble preget av hendelsen som inntraff. Karlsbakk var i en løpsduell med Rosenborgs Ståle Stensaas, da han faller innenfor 16-meteren. Dommeren mente det var filming og ga Karlsbakk hans andre gule kort i kampen og dermed ble han utvist.

Det røde kortet ble imidlertid opphevet etter at TV-bildene viset at Karlsbakk ikke filmet. Karlsbakk fikk dermed spille i returkampen ettersom det første møtet endte uavgjort, 1–1.

## Referanser


## Eksterne lenker
*
IFRS

**IFRS** står for **International Financial Reporting Standards** og er internasjonale regnskapsstandarder utgitt etter 2001 av standardorganet IASB *International Accounting Standards Board*. 

Regnskapslovens tosporsystem, som har et nasjonalt og et internasjonalt spor, åpner for at norske regnskapspliktige utarbeider regnskap etter IFRS i tillegg til andre regnskapsspråk. For børsnoterte foretak er dette et krav i konsernregnskapet. Øvrige foretak kan velge.

IFRS-forordningen ble vedtatt av EU i 2002 og alle børsnoterte foretak i EU fikk krav om å rapportere etter IFRS i konsernregnskapet fra 2005. Norge var forpliktet til å innlemme forordningen i lokalt lovverk gjennom EØS-avtalen. IFRS er prinsippbasert med innslag av detaljstyring.

## Prinsippbaserte standarder
Regnskapsprodusentene skal bl.a. ta stilling til om noe er sannsynlig, pålitelig, relevant, om det gir dekkende fremstilling, er betydelig og oppfyller de balanseorienterte definisjonene, uten at disse kvalitetskravene og definisjonene er gitt noe nærmere bestemt innhold.

## Standarder
IFRS 1 Førstegangs innføring av International Financial Reporting Standards 
IFRS 2 Aksjebasert betaling 
IFRS 3 Virksomhetssammenslutninger 
IFRS 4 Forsikringskontrakter 
IFRS 5 Anleggsmidler holdt for salg og avviklet virksomhet 
IFRS 6 Leting etter og evaluering av mineralressurser 
IFRS 7 Finansielle instrumenter: opplysninger 
IFRS 8 Driftssegmenter 
IFRS 9 Finansielle instrumenter 
IFRS 10 Konsernregnskap 
IFRS 11 Joint arrangements 
IFRS 12 Opplysninger om eierandeler i andre foretak 
IFRS 13 Måling av virkelig verdi 

## Referanser
Trekandiri

**Trekandiri**, også kjent som **Trekandini**, er et gresk kystfartøy for handelvirksomhet som har eksistert fra ca. 1660 og fremover gjennom tre århundrer. Skipstypen var det minste av de greske handelsfartøyet på Egeerhavet. Den var krumstevnet og hadde en oppadgående baug kalt «baltisk baug». De fleste greske fartøyer, uansett størrelse, har utvendig baug uansett form på forstevnen. Flere eksempler på denne båttypen fines fremdeles i Egeerhavet.

## Opprinnelsen
Historien om opprinnelsen til den meste vanlige greske seilfarkosten i det østre middelhavsområdet går ut på at en gruppe greske sjømenn fra øya Hydra som ble løslatt fra tunisiske fangenskap dannet et partsrederi for et skip de hadde bygget med utgangspunkt i deres fangevokteres skip. Suksessen med den nye designen la grunnlaget for en båttype som skulle eksistere i flere århundrer. Hydra ble det viktigste, maritime senteret i historien og benyttet denne båttypen.

## Beskrivelse
Trekandinien er et spissgattet seilskip med de samme trekk som den greske fiskebåten ''kaiki'' som egentlige er en mindre variant, men med annerledes baug. Også denne båttypen eksisterer fremdeles. Til forskjell fra de større handelfartøyene beholdt denne båttypen de spesielle skvettgangene av tre eller lerret langs relingen. Rorkulten var også synlig på akterstevnen.

Fram til 1850 hadde trekandiriene rigg med skværseil, luggerseil og et klyverseil på to pålemaster samt baugspryd. En kombinasjon av skværseil, luggerseil, klyver og enkeltseil var et vanlig syn på de greske kystfartøyene. Etter 1850 ble skværseilene erstattet av luggerseil og gaffelseil. Den forreste masten var alltid lavere enn den akterste masten på båten.

De største kunne være opptil på 400 tonn, og de siste som ble bygget på 1900-tallet, fikk en rigging kalt «psatha-randa» med gaffelseil på aktermasten og luggerseil på formasten samt to klyverseil på baugspydet. Skroget ble bredere med tiden for seilas i langsom fart.

## Se også
* Caique

## Litteratur
* *Conway`s History of the ship: The Heyday of Sail- The Merchant Sailing Ship 1650-1830* 1995 ISBN 0-85177-644-2

## Eksterne lenker
* Modell av Trehantiri/Trekandiri
* Bildegalleri av modellen Trehantiri med skansebekledning langs relingen
* Trehandiri Caïque
* Trehandiri brigantinerigg
* Trehandiri psatha-randa rigg
* Trehandiri bratsera rigg
Sportsåret 1922

**Sportsåret 1922** er en oversikt over hendelser, resultater, fødte og avdøde personer med tilknytning til sport i 1922.

## Hendelser
*Vannskisport utvikles i Lake City, Minnesota

### Bandy
*Ready ble norgesmestre etter seier 5-3 over Trygg i finalen.
*19. februar – IK Sirius blir svensk mester etter finaleseier over Västerås SK med 3–2 på Stockholms stadion.

### Sykkel
*Firmin Lambot, Belgia vinner Tour de France.
*Giovanni Brunero, Italia vinner Giro d'Italia.
### Fotball
*8. oktober &ndash; GAIS blir svenske mestere etter finaleseier med 3&ndash;1 over Hammarby IF. Kampen spilles på Stockholms stadion.
*Huddersield Town FC vinner FA-cupen.
*FC Barcelona vinner Copa del Rey (spanske cupen).
#### Ligavinnere / respektive lands mestere
*Celtic FC vinner den skotske ligaen.
*Kjøbenhavns Boldklub (siden 1992 FC København) vinner danske mesterskapet i fotball.
*Liverpool FC vinner engelske ligans første divisjon.
### Ishockey
*Stanley Cup vinnes av Toronto St Patricks (nå Toronto Maple Leafs) gjennom å i finalespillet å beseire *[[Vancouver Millionaires]]* med 3 kamper mot 2.
* IK Göta vinner det første Svenske mesterskapet i ishockey med en finaleseier over Hammarby IF med 6-0.
*Svenska Ishockeyförbundet blir dannet den 17. november.
*Tsjekkoslovakia vinner EM foran Sverige og Sveits.

### Kunstløp
#### VM
*Herrar: Gillis Grafström, Sverige
*Damer: Herma Szabo, Østerrike
*Parløp: Helene Engelmann & Alfred Berger, Østerrike
#### EM
*Herrar: Willy Böckl, Østerrike
### Ski, nordiske grener
*Ernst Alm, IFK Norsjö vinner det første Vasaloppet.
#### NM herrer
*30 km vinnes av Thoralf Strømstad
*Nordisk kombinasjon vinnes av Thorleif Haug 
#### SM herrer
*30 km vinnes av Sven Utterström, I19 IF, Boden. Lagtävlingen vinns av Luleå SK
*60 km vinnes av Per-Erik Hedlund, Särna SK. Lagtävlingen vinns av IFK Norsjö
*Skihopp vinnes av Axel-Herman Nilsson, Djurgårdens IF
*Nordisk kombinasjon vinnes av Olle Tandberg, Djurgårdens IF

### Skøyter, hurtigløp
#### [[Allround-VM på skøyter 1922, menn|VM herrer]]
*Verdensmester sammenlagt: Harald Strøm, Norge
#### [[EM på skøyter, allround for herrer|EM herrer]]
*Europamester sammenlagt: Clas Thunberg, Finland
#### NM herrer
*Norgesmester sammenlagt: Roald Larsen, KSK

### Tennis
#### Herrer
**[[Davis Cup]]**: USA beseirer Australia med 4 – 1
##### [[Grand Slam (tennis)|Tennisens Grand Slam]]
*Australian Open – James Anderson, Australia
*Wimbledon – Gerald Patterson, Australia
*US Open – Bill Tilden, USA
#### Damer
##### [[Grand Slam (tennis)|Tennisens Grand Slam]]
*Australian Open – Margaret Molesworth, Australia
*Wimbledon – Suzanne Lenglen, Frankrike tar sin femte rake seier.
*US Open – Molla Bjurstedt Mallory, Norge

## Rekord
### Friidrett

### Svømming

## Fødsler

## Dødsfall
…


Fil:Yuriy_Averbakh_1963.jpg|Jurij Averbakh(1922-)


## Referanser
André Higelin

**André Higelin** (født 26. april 1897, død 21. juni 1988) var en fransk turner.

Han var med i to OL for Frankrike. Under OL i 1920 var han med på det laget som fikk bronse i mangekamp lagkonkurranse. I neste OL, i 1924, vant han to medaljer; sølv i lagkonkurransen og bronse individuelt i svingstang. Han kom på 34.-plass i den individuelle mangekampen.

## Referanser


## Eksterne lenker
*
Georges Berger (turner)

**Georges Berger** (født 1. mai 1897, død 16. november 1952) var en fransk turner.

Han var med i OL i 1920 der han var med på det laget som fikk bronse i mangekamp lagkonkurranse.

## Referanser


## Eksterne lenker
*
Roproniidae

* *[[Ropronia]]*
* *[[Xiphyropronia]]*
* Beipiaosiricinae

**Roproniidae** er en gruppe som hører til blant parasittvepsene og er en familie i ordenen vepser. Gruppen omfatter 18 beskrevne, nålevende arter fra Asia og Nord-Amerika. I tillegg er det beskrevet tre slekter med bare fossile arter, disse blir plassert i den utdødde underfamilien Beipiaosiricinae.
 
## Utseende
Middelsstore, slanke, mørkfargede vepser. De kan minne om darwinvepser (Ichneumonidae). Hodet og forkroppen er mattsvarte, bakkroppen blank og gjerne delvis gul- eller brunaktig. Antennene er trådformede og middels lange. Hodet er bredere enn langt, med nokså små, nyreformede fasettøyne, tre punktøyne (*ocelli*) i pannen og en tydelig kinnlist (*genal carina*) på sidene bak. Forkroppen (thorax) er avlang. Beina er middels lange og kraftige. Forvingene er velutviklede med tydelig årenett, vingemerket (*pterostigma*) tydelig, men nokså lite. Bakkroppen (*gaster*) er pæreformet, blank, med seks synlige ryggplater (*tergitter*), den fremste av disse er mye større enn de øvrige og dekker nær halvparten av bakkroppen. Bakkroppen er festet til forkroppen med en markert "stilk" (*petiolus*) som er litt kortere enn resten av bakkroppen.

## Levevis
For de fleste artene finnes det ingen informasjon om biologien. Én art har blitt klekket fra kokonger av en planteveps-art, og det er mulig at hele familien snylter på plantevepser.

## Utbredelse
Gruppen er utbredt i Asia, fra Tyrkia i vest til Stillehavet, og i Nord-Amerika.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien Roproniidae
****** underfamilien Roproniinae – nålevende arter
******* slekten *[[Ropronia]]* Provanche – minst 13 arter, vidt utbredt
******* slekten *[[Xiphyropronia]]* He & Chen, 1991 – Kina
****** underfamilien Beipiaosiricinae – 3 utdødde slekter

## Eksterne lenker
* 
* Foto av en typisk art: http://lib.uky.edu/ETD/ukyento2004t00207/Proctotrupoidea/habitus/Roproniidae.pdf 
* Foto av en amerikansk art (*Ropronia garmani*): http://bugguide.net/node/view/165329
E-GSM

**E-GSM** er betegnelsen på et (i praksis to) frekvensbånd som i Europa er frigitt til bruk for GSM-mobiltelefoni. Opprinnelig ble frekvensbåndene 890-915 MHz og 925-960 MHz tildelt, og benevnt *GSM900*. For å øke kapasiteten i nettene ble senere de to båndene 880-890 MHz og 915-925 MHz tillatt brukt. Disse siste 2 x 10 MHz kalles E-GSM. De fleste telefoner som er oppgitt å fungere med GSM900 kan også brukes med E-GSM, og betegnelsen er derfor i ferd med å bli avleggs.

Årsaken til at det er tildelt to frekvensbånd er at en telefon under samtale sender på én frekvens og mottar på en annen, med 45 MHz mellom frekvensene. For eksempel vil en telefon som sender på 881,6 MHz, motta på 926,6 MHz.
Konfliktåret 1922

__NOTOC__
## Aktive kriger
*Den russiske borgerkrigen (1918-1922)
*Gresk-tyrkiske krigen (1919-1922)

## Hendelser
* 28. juni – Michael Collins angriper IRA; begynnelsen av den irske borgerkrigen
* 9. september – Atatürks tropper gjenerobrer Izmir og seirer i den gresktyrkiske krigen 1919-1922.
* 27. oktober – Marsjen mot Rom, som fører til at Mussolini blir diktator.

## Fødsler
*1. april – Sa'd ash-Shadhili, egyptisk høytstående offiser, stabssjef og politiker (død 2011)
Empo TV

**Empo Media** (tidligere **EmpoTV**, og **Tellus TV**) var Norges første TV-kanal for mennesker med ulike funksjonshemminger.

Kanalen hadde hovedkvarter i Ski i Akershus fylke. Empo tv ble etablert i januar 2009 og hadde sin første sending 27. august 2009. Kanalen sendte på Frikanalen, og fra 2011 på lokal-TV-stasjoner i Norge. De siste årene har det kun blitt delt på kanalens Facebook-side, Vimeo og YouTube.

EmpoTV ble drevet av vekstbedriften Empo og fikk økonomisk støtte fra Arbeidsdepartementet og NAV. Kanalen ble tildelt midler som et femårig prosjekt fra høsten 2008 til slutten av 2013.

EmpoTV mottok pengestøtte på  kroner fra Kulturdepartementet den 11. desember 2020.

Den 20. desember 2024 la Empo Media ned driften.

Reporterne og programlederne som jobbet for Empo Media, jobber nå som reportere for A-Laget og TV BRA.

## Produksjoner (utvalg)
**Valget er for alle* (to programmer), NRK, 2009.
**Dissimillisfestivalen* (DVD-produksjon), 2010.
**Sportsrevyen fra Special Olympics i Athen*, NRK, 2011.
**Brille* (Sesong 1, TV Norge 2013)
* *Filmspesial* (2016-2024)
**Gjest i stolen* (EmpoTV, 2017-2018)  
* *Egotripp* (Podcast, Empo Media, 2020-2021) 

## Referanser


## Eksterne lenker
* EmpoTV hjemmeside
* EmpoTV YouTube-kanal
* EmpoTV Facebook
* EmpoTV Instagram
* EmpoTV på Frikanalen
Politikkåret 1922

## Hendelser

* 25. februar - Luigi Facta etterfølger Ivanoe Bonomi som italiensk statsminister.
* 29. februar – Det britiske protektoratet Egypt proklamerer selvstendighet. Storbritannia beholder kontrollen over blant annet utenriks- og forsvarspolitikk i en overgangsperiode.
* 10. mai – USA annekterer den ubebodde atollen Kingman Reef i Stillehavet.
* 22. august – Den irske republikks krigsminister Michael Collins blir myrdet i et bakholdsangrep under den irske borgerkrigen.
* 27. september - Kong Konstantin I av Hellas abdiserer.
* 13. oktober – «Rettergangen for de seks» i Athen: seks anti-venezelister stilles for retten for forræderi og holdes ansvarlig for det militære nederlaget i Smyrna. De tidligere statsministrene ,  og  samt utenriksminister , parlamentsmedlem Nikolaos Theotokis og general  dømmes til døden og henrettes kort tid etter domsavsigelse 28. november.
* 23. oktober - Andrew Bonar Law etterfølger David Lloyd George som britisk statsminister.
* 30. oktober - Benito Mussolini etterfølger, etter den såkalte "marsjen mot Roma", Luigi Facta som italiensk statsminister.

## Stater og territorier
* 29. januar – Føderasjonen Sentral-Amerika, som ble etablert i 1921, oppløses. El Salvador, Guatemala og Honduras blir selvstendige land.
* 15. mars - Egypt blir formelt uavhengig fra Storbritannia, som Kongedømmet Egypt. Sultan Fuad I blir konge.
* 20. april – Det autonome oblastet Sør-Ossetia blir etablert i Den georgiske sosialistiske sovjetrepublikk.
* 27. april – Den jakutiske autonome sovjetiske sosialisrepublikk blir etablert i Den russiske sovjetiske føderative sosialistrepublikk.
* 1. november – Det osmanske rike opphører formelt å eksistere, ved at nasjonalforsamlingen i Ankara avskaffer sultanatet.
* 6. desember – Den irske republikk opphører, og Den irske fristaten etableres som en dominion med Storbritannia.

## Valg
* 2.–6. februar – Pavevalg i Vatikanstaten: kardinal Achille Ratti, som tar navnet Pius XI, velges til pave.
* 15. november – Storbritannia, parlamentsvalg. Valget vinnes av Andrew Bonar Law for det konservative parti.

## Organisasjonshendelser
* Partido Comunista de Chile (Chiles kommunistiske parti) dannes.
* Generalsionistene dannes i Israel.
* Japans kommunistiske parti (日本共産党, Nihon kyousantou) dannes.

## Fødsler

## Dødsfall

## Referanser
Radarfyr

**Radarfyr** (engelsk: Radar beacon, forkortet til *Racon*), er montert på mange viktige fyrstasjoner. Radarfyr sender i motsetning til radiofyr ikke kontinuerlig, men svarer automatisk når det blir truffet av radarsignaler fra fly eller skip. Svaret virker som et forlenget radarekko og framkommer langs en strek vekk fra radarfyrets posisjon på radarskjermen. Svarsignalet som fyret sender ut har form av et identifiserbart mønster av signal og pause, vanligvis en bokstav i morsekode, som vises på skips- eller flyradaren (streker og prikker).

I sjøkartet brukes notasjonen *Racon* sammen med en bokstav innen parantes for å vise hvilken morsekode radarfyret svarer med. For eksempel skulle notasjonen *Racon(Q)* vise et radarfyr som svarer med koden *lang – lang – kort – lang* hvilket er morsekode for bokstaven Q. På radaren avleses retning (peiling) og avstand til fyret, som gir fartøyets eksakte posisjon i kartet.

## Eksterne lenker
* Racon maritime radarfyr, fra Kartverket
*
Christina Doreothea Stuart

**Christina Doreothea Stuart**, kjent som **Madame Stuart** (døde etter 1774) var en danser virksom i Norge. Hun kan regnes som den første ballerina i Norge. 

## Biografi
Hun var tredje hustru til den engelske kunstneren  Michael Stuart (død 1770), som var kjent i Danmark siden 1756. Paret kom til Christiania i 1769,medbringende en dansepartner. Den 26. januar 1770 ble det annonsert en forestilling på rådhuset der «Den Virtuose Madame Stuart» skulle danse, synge og spille musikk. Ballett, eller i alle fall akrobatikk og danseoppvisninger, var tidligere blitt oppført i Norge av Ferdinand Hallaschs «kinesiske dansere» i 1751 og senere av tyske danserinner i 1760 i Trondhjem, men Stuart nevnes iblant som den første som fremførte ballett i Norge, eller i alle fall i Oslo/Christiania. 

Madame Stuart ble enke og livnærte seg med danseundervisning i motedanser og selskapsdans. Hun danset også på line og sang egenkomponerte sanger på dansk, og var også danselærerinne og drev et vertshus med ølbryggeri. Hun innledet i 1771 et kompanjongskap med Martin Nürenbach fra Sverige. Den 7. oktober 1771 fremførte Stuart og Nürenbach ballett, akrobatikk og linedans. Stuart sang en arie, og i siste scene opptrådte de sammen: De demonstrerte forskjellige posisjoner og balanseakter: Mens Nürenbach bøyde kroppen til forskjellige posisjoner balanderte Stuart en påfulfjær både horisontalt og vertikalt, mistet den, fanget den igjen, og spilte så en menuett, antagelig på lutt. Hun opptrådte trolig også på det teater Nürenbach åpnet og drev 1771-1772 i Christiania.

Madame Stuart dro til Sverige i 1774, og det vites at hun danset i Gøteborg i april 1774. Etter dette nevnes hun ikke lenger. 

I 1783 debuterte en danserinne ved navn  Eleanore Stuart ved Det Kongelige Teater i København; hun kan ha vært datter av Christina Doreothea Stuart .

## Referanser


## Kilder
* Waldemar Hansteen d.y. Historien om norsk ballett. Universitetsforlaget 1989. ISBN 82-00-02888-7
* http://ia311313.us.archive.org/0/items/christianiathea00huitgoog/christianiathea00huitgoog.pdf
* Anne Margrete Fiskvik, *[https://septentrio.uit.no/index.php/1700/article/viewFile/3874/3881  Where highbrow taste met itinerant dance in eighteenth century Scandinavia: The dance entrepreneur Martin Nürenbach ]*

## Se også
* Norsk balletthistorie
No Land! No House! No Vote!

***No Land! No House! No Vote!*** (norsk: *Intet land! Intet hus! Ingen stemme!*) er navnet på en sivil kampanje for boikotting av valget i Sør-Afrika i 2009. Meningen med navnet er å antyde at hvis ikke regjeringen gjør noe med problemer som påvirker samfunn (slik som land og hus) vil ikke disse samfunnene stemme.
Kingswood (New South Wales)

**Kingswood** er en bydel vest i Sydney, i staten New South Wales i  Australia. Kingswood ligger 49 kilometer vest for Sydney central business district, i kommunen City of Penrith. Det finnes også andre steder i New South Wales som kalles Kingswood.

## Historie
Kingswood er oppkalt etter guvernør Philip Gidley King, som eide land i området og som tidligere var dekket av skog. I 1881 var området kjent som Crossroads på grunn av krysset mellom Great Western Highway og The Northern Road (nå Parker Street). Navnet ble endret til Kingswood 2. august 1887.

Området ble brukt til landbruk og oppdeling av området til mindre tomter begynte etter at jernbanen ble bygget i 1862, selv om sporet til Kingswood ikke åpnet før 1887.

## Transport
Kingswood jernbanestasjon er på Western Line av City Railnettverket, mellom Penrith og Werrington. En ny jernbanestasjon som er nærmere universitetsområdet til University of Western Sydney er foreslått bygget og er en del av utviklingsplanen for bydelen.

## Skoler
Det finnes tre offentlige skoler i bydelen, Kingswood Public School (barneskole), Kingswood South Public School (barneskole) og Kingswood High School (ungdomsskole), og en privat videregående skole, St Dominic's College, som er drevet av Christian Brothers. University of Western Sydneys Penrith avdeling er spredt over bydelene Kingswood og Werrington. Universitetet kan nås fra jernbanestasjonene i begge bydeler. I bydelen finner en også Nepean College of TAFEs Kingswood avdeling.

## Styresett
På kommunenivå er Kingswood en del av Penrith City Council. På delstatsnivå tilhører bydelen Londonderry, og er på føderalt nivå en del av valgdistriktet Lindsay, representert av David Bradbury fra det australske Labor
partiet.

## Referanser


## Eksterne lenker
* Penrith Local Suburb Profiles
Unai Emery

**Unai Emery Etxegoien** (uttalt på spansk [uˈnai ˈemeɾi et͡ʃeˈɣoʝen]; født 3. november 1971) er en spansk fotballtrener og tidligere fotballspiller som er hovedtrener for den engelske klubben .

Fra 2016 til 2018 var han trener for den franske klubben Paris Saint-Germain FC. Før dette var han trener i Sevilla FC, der klubben tok tre europaligatitler i 2014, 2015 og 2016.

Emery har også vært blant annet trener for Valencia CF.

Den 29. november 2019 fikk han sparken som manager for den engelske klubben . 

Den 23. juli 2020 ble han ansatt som ny hovedtrener for Villarreal CF.

## Referanser


## Eksterne lenker
*
Lutelandet

**Lutelandet** er ei øy i Fjaler kommune i Vestland. Øya er skilt fra fastlandet ved det smale Korssundet.

På Lutelandet ligger det et nær 3000 da. stort industriområde der det blant annet er planer om industri som skal binde CO<sub>2</sub> til mineraler. Lutelandet vindkraftverk ligger på området. Det er også under planlegging en servicebedrift for offshorevirksomhet. Vedlikehold av oljerigger, demontering av utrangerte installasjoner fra norsk og britisk sektor,og montering og service rettet mot offshore vindkraft vil være viktige deler av denne virksomheten.

## Referanser
Vanhorniidae

* *[[Vanhornia]]*

**Vanhorniidae** er en gruppe som hører til blant parasittvepsene og er en familie i ordenen vepser. Gruppen omfatter bare fem beskrevne, nålevende arter fra Sør- og Nord-Amerika. Den vanligste arten er *[[Vanhornia eucnemidarum]]*, som er utbredt over mye av Nord-Amerika.
 
## Utseende
Middelsstore, slanke, sylindriske, blankt svarte vepser. De skiller seg fra andre Proctotrupoidea ved sin sylindriske kroppsform, de andre artene i denne overfamilien er gjerne tynnere med varierende kroppsbredde. Hele dyret er tynt kledt med korte, fine hår. Hodet er forholdsvis stort og avrundet, med små, ovale fasettøyne og middels lange, trådformede antenner med 14 ledd. Forkroppen (thorax) er lang og smal, beina nokså korte og gulaktige. Vingene er røykfargede, forvingen har et nokså lite vingemerke on én tverr-åre som går bakover fra dette, tre lengdeårer i vingens ytre del. Bakkroppen er smalt tønneformet, blank, hos hunnen med et langt og smalt, trådaktig eggleggingsrør.
Den kan ligne mye på noen arter av Trigonalidae, men har annerledes vinge-årenett.

## Levevis
Familien ser ut til å være parasitoider som snylter på de vedborende larvene til billefamilien råtevedbiller (Eucnemidae).
*[[Vanhornia eucnemidarum]]* er klekt fra råtebille-larver fra en råtten lønne-stokk.
## Utbredelse
De er bare kjent fra den nye verden.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien Vanhorniidae
****** slekten *[[Vanhornia]]* 
******* *[[Vanhornia eucnemidarum]]* Crawford

## Eksterne lenker
* 
* Foto av en typisk art: http://lib.uky.edu/ETD/ukyento2004t00207/Proctotrupoidea/habitus/Vanhorniidae.pdf 
* Foto av en amerikansk art: http://bugguide.net/node/view/165326
RG-33

**RG-33** er et hjulgående pansret personellkjøretøy, et såkalt minebeskyttet kjøretøy (MRAP), fra BAE Systems Land Systems South Africa, et underbruk av BAE Systems i Sør-Afrika. Det fås med fire- eller sekshjulstrekk, og brukes av USAs forsvar.

## Eksterne lenker
*
Zengcheng

**Zengcheng** (kinesisk: 增城; pinyin: *Zēngchéng*) er et byfylke i provinsen Guangdong i Folkerepublikken Kina. Den tilhører den subprovinsielle by Guangzhou *(Kanton)*.

Befolkningen var på  innbyggere i 1999.

## Administrative enheter

## Økonomi
Zengcheng er kjent for sin  produksjon av jeans; i 2007 skjedde 50 % av landets produksjon der . I juni 2011 var en arbeisderoppstand blant jeansarbeiderne her.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
*
Luoding

**Luoding** (kinesisk: 罗定; pinyin: *Luódìng*) er et byfylke i den kinesiske provinsen Guangdong. Det ligger under byprefekturet Yunfu.

Befolkningen var på  innbyggere i 1999.

## Økonomi og samferdsel
I fylket ligger Luoding kullkraftverk på 280 MW.

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
* Lokalregjeringens offisielle hjemmesider
Xinyi (Maoming)

**Xinyi** (kinesisk: 信宜; pinyin: *Xìnyí*) er et byfylke i den kinesiske provinsen Guangdong. Det ligger under byprefekturet Maoming.

Befolkningen var på  innbyggere i 1999.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i Guangdong.

## Referanser

## Eksterne lenker
*
Wugang (Pingdingshan)

**Wugang** (kinesisk: 舞钢; pinyin: *Wǔgāng*) er et byfylke i provinsen Henan i Folkerepublikken Kina. Det ligger i byprefekturet Pingdingshan.

Befolkningen var på  innbyggere i 1999.

## Referanser
Oluf Dietrichson

**Oluf Christian Dietrichson** (født 3. mai 1856 i Skogn, død 20. februar 1942 i Trondheim) var en norsk offiser. Han deltok på Fritdjof Nansens skiferd over Grønland i 1888.

## Biografi
Oluf Dietrichson var født i Skogn og var sønn av Peter Dietrichson som var overlege ved sykehuset i Levanger. Oluf Dietrichson tok militær utdannelse og var premierløytnant da han 32 år gammel ble valgt av Fridtjof Nansen til å delta på skiferden over Grønland. Øvrige deltakere var Otto Sverdrup, Samuel Balto, Ole Nilsen Ravna og Kristian Kristiansen. På grunn av isforholdene lyktes det ikke å komme i land da de ankom til Grønlands østkyst med selfangerskuta «Jason»; de drev i flere døgn på et isflak sørover langs kysten. Det var dramatisk da det blåste opp om natten mens Sverdrup holdt vakt ved teltet på isflaket. Etter å ha kommet inn til land, rodde og seilte de i to små båter i tolv døgn nordover langs østkysten. På ski forlot de Umivik 15. august 1888, og de ankom til Ameralikfjorden på vestkysten 29. september 1888. Dette var den første dokumenterte kryssingen av Grønland. Det var stor jubel i Levanger da Dietrichson kom tilbake til hjembyen i 1889.

Dietrichson fortsatte sin militære karriere og avanserte til generalmajor. Dietrichson var onkel til marineflygeren Leif Ragnar Dietrichson som var med Roald Amundsen på «Latham» da den forsvant i 1928.

Forøvrig var han en god syklist, første formann i landets eldste sykkelklubb Trondhjems Velocipedklub (stiftet 1885) og var i 1887 i København og var i 1887 den første utlending som konkurrerte på sykkel i Danmark.


No-nb bldsa f3b030.jpg|Deltakerne i Fridtjof Nansens grønlandsekspedisjon 1888-1889: (fra venstre) Ole Nilsen Ravna (1841–1906), kaptein Otto Sverdrup (1854-1930), Nansen (1861-1930), Kristian Kristiansen (1865-1943), Oluf Dietrichson (1856-1942) og Samuel Balto (1862-1922). Mennene krysset Grønland på ski fra øst- til vestkysten i løpet av 42 dager høsten 1888 og overvintret i Godthåb.
No-nb bldsa 3b207.jpg|Oluf Dietrichson og de andre grønlandsfarerne sammen med passasjerer ombord i DS «Kong Carl» på vei hjem til Christiania 1889.


## Premier
* St. Olavs Orden 1885
## Referanser


## Eksterne lenker
*
Hezuo (Gannan)

**Hezuo** (kinesisk: 合作; pinyin: *Hézuò*) er et byfylke i provinsen Gansu i Folkerepublikken Kina. Det er et byfylke i det autonome prefektur  Gannan for tibetanerne.

Befolkningen var på  innbyggere i 1999.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.

## Referanser


## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 2. The Gansu and Sichuan Parts of Amdo*, White Lotus Press, Bangkok 2001.
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Lokalregjeringens offisielle hjemmesider
Riven

***Riven*** er et videospill utviklet av Cyan Worlds og utgitt av Brøderbund til PC i 1997. Spillet er oppfølgeren til *[[Myst]].*

## Handling
Spillet starter med at Atrus ber spilleren å redde hans kjæreste Cathrine fra å bli fanget i verdenen *Age of Riven*. Snart finner spilleren ut at hun er blitt kidnappet av Gehn, som er Atrus' far.
## Referanser

## Eksterne lenker
*
FLK «Antarctic» (1913)

**FLK «Antarctic»** (II) var et flytende hvalkokeri tilhørende det norske selskapet A/S Antarctic med disponent Anton von der Lippe i Tønsberg. Skipet ble bygget ved Swan, Hunter & Wigham Richardson Ltd i Sunderland og overlevert rederiet Eagle Oil Transport Co i 1913 som oljetankeren DS «San Gregorio», tilhørende en serie på fem tankskip. I 1926 ble hun solgt til A/S Rosshavet (Johan Rasmussen og Magnus Konow) i Sandefjord for ombygging til hvalkokeri.

## FLK «C. A. Larsen»
DS «San Gregorio» ble i 1926 ombygget til hvalkokeri med opphalingsslipp i baugen ved Fredrikstad Mekaniske Verksted og omdøpt FLK «C. A. Larsen». Hun er oppkalt etter kaptein Carl Anton Larsen som døde under fangst i Rosshavet i 1924. Søsterskipet DS «San Patricio» ble ombygd til hvalkokeriet «Southern Princess» for Chr. Salvesen tre år senere.

«C. A. Larsen» var den første store oljetankeren som ble ombygd til hvalkokeri, med en kapasitet på 60&nbsp;000 fat hvalolje. Plassering av opphalingsslipp i baugen ble gjort for å omgå patentet på den aktermonterte opphalingsslippen. Dette fungerte imidlertid ikke særlig tilfredsstillende og ble ikke kopiert ved andre ombygginger.

«C. A. Larsen» ble satt inn i lisensiert fangst sammen med selskapets andre kokeri «Sir James Clark Ross» i Rosshavet. Den 21. februar 1928 gikk en fullastet «C. A. Larsen» på et skjær ved Paterson Inlet på Stewart Island, en base Rosshavets hvalbåter benyttet for sommeropplag. Hun klarte å komme av grunn for egen maskin og ble midlertidig istandsatt. Etter endt sesong gikk hun i tørrdokk i Port Chalmers for reparasjon.

I 1936 ble «C. A. Larsen» med seks hvalbåter leid ut på totalbefraktning for fire år til tyske Margarine-Verband gjennom selskapet A/S Blaahval ved disponent Jørgen Krag. Utleieordningen var et resultat av at det etter 1935 var blitt forbudt å selge norske hvalkokerier til utlandet.

I mai 1940 ble «C. A. Larsen» beslaglagt av den tyske Kriegsmarine og hun ble benyttet som depotskip i Norge under hele krigen.

## FLK «Antarctic»

Den 1. juni 1945 ble «C. A. Larsen» tilbakelevert den norske stat og deretter solgt til selskapet A/S Antarctic ved Anton von der Lippe i Tønsberg. Hun ble reparert og utrustet ved Framnæs Mekaniske Værksted og omdøpt FLK «Antarctic». Etter å ha fanget i Sørishavet fra 1945 til 1952, ble «Antarctic» ombygd til tankskip ved Kieler Howaldtswerke. Allerede to år senere ble hun solgt for opphugging i Hamburg.

## Se også
*FLK «Antarctic» (I)
*Liste over flytende hvalkokerier

## Referanser


## Eksterne lenker
* 1926 DS/Fl.k C.A.LARSEN  Lardex
* 1945 DS/Fl/k ANTARCTIC  Lardex
* San Gregorio Helder Line
* Norwegian Homefleet – WW II: C. A. Larsen Warsailors
Yongkang

**Yongkang** (kinesisk: 永康; pinyin: *Yǒngkāng*) er et byfylke i provinsen Zhejiang i Folkerepublikken Kina. Det ligger i byprefekturet Jinhua.

Befolkningen var på  innbyggere i 1999.

## Samferdsel
Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.

## Referanser


## Eksterne lenker
* The city of doors.china doors city 
* 
* Kart
Xingyang

**Xingyang** (kinesisk: 荥阳; pinyin: *Xíngyáng*) er et byfylke i provinsen Henan i Folkerepublikken Kina. Det ligger i byprefekturet Zhengzhou.

Befolkningen var på  i 1999.

## Historie
Byen er meget gammel. Navnet Xingyang er kjent fra den klassikeren *[[Shangshu]]*, og skyldes byens beliggenhet på nordbredden av elven Xing (荥). Kinesiske legender fra antikken forteller at det var herfra at Chang'e fløy opp til månen.

## Kulturminner
Steinalderfunnstedet Zhijidong (*Zhijidong yizhi*, 织机洞遗址) og levningene etter den gamle erlitou-byen Dashigu (*Dashigu chengzhi*, 大师姑城址) ble i 2006 oppført på Folkerepublikken Kinas liste over verneverdige kulturminner.

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* Lokalregjeringens offisielle hjemmesider 
* Report on the Excavation of Zhijidong Cave Site 
* Dashigu City of the Xia Dynasty, middle and late Erlitou Culture
Per Christian Magnus

**Per Christian Magnus** (født 1959) er norsk universitetslektor, journalist og dokumentarfilmskaper.

Han er cand.mag. fra Universitetet i Bergen og har en mastergrad i dokumentarfilmproduksjon fra Regent University i USA.

Han har laget flere dokumentarer, særlig i samarbeid med Robert Reinlund, med fokus på temaer i norsk samfunnsliv, blant annet bistands- og utenrikspolitikk. Sammen med Øystein Bogen og Odd Isungset laget han filmen *Kursk* (2000), som vant Gullnymfen i Monte Carlo i 2001. Han stod også bak serien *Fotballens sjel?* (1994) for TV 2.

Magnus var utenriksreporter i TV 2 (1994–1998) og leder for Dokument2-redaksjonen (2001–2003). Han jobbet i ulike roller i TV 2 og senere i NRKs Brennpunkt-redaksjon fram til 2018. I 2017 ble han universitetslektor ved Universitetet i Bergen, hvor han i 2018 etablerte og ledet Senter for undersøkende journalistikk fram til 2025.

## Filmografi (utvalg)
* 1994: *[[Fotballens sjel?]]* (serie)
* 2000: *[[Kursk (dokumentarfilm)|Kursk]]*
* 2003: *[[De norske leiediplomatene]]*
* 2004: *[[De norske statsmisjonærene]]*
* 2004: *[[Det vi skal leve av]]*
* 2005: *[[Det lukrative kreftviruset]]*
* 2005: *[[Den årlige miljøbløffen]]*
* 2006: *[[Muslimske meninger]]*
* 2006: *[[Tyskerfiskerne]]*
* 2006: *[[Truet til taushet]]*
* 2007: *[[De hvite hjelperne]]*
* 2007: *[[Forgiftet av naboen]]*
* 2008: *[[Sultbløffen]]*
* 2008: *[[Rovdrift]]*
* 2009: *[[Jakten på den mistenkte]]*
* 2010: *[[En dråpe luksus?]]*
* 2010: *[[Frihet, likhet og Det muslimske brorskap]]*
* 2013: *[[De gode bombene]]* sammen med Terje Tvedt
* 2013: *[[Etter et drap]]*
* 2014: *[[Før fjellet slukner]]*' **' sammen med Nikolai Hansen Midjo

## Utmerkelser
* 2014: Sølvparaplyen for fremragende journalistikk for *De gode bombene*
* 2010: Gullruten for beste fakta- og aktualitetsprogram for *Jakten på den mistenkte*
* 2009: Den store journalistprisen, for *Sultbløffen*
* 2009: Nominert til Prix Europa for *Sultbløffen*
* 2008: Tredjeplass i The Golden Nymph Award, Monte Carlo, for *Sultbløffen*
* 2008: Gullparaplyen for fremragende journalistikk; *Sultbløffen*
* 2007: Gullruten for beste fakta- og aktualitetsprogram for *Truet til taushet*
* 2007: Nominert til The Golden Nymph for *Truet til taushet*
* 2005: Gullruten for beste fakta- og aktualitetsprogram *Det vi skal leve av*
* 2004: Gullparaplyen for fremragende journalistikk; *Det vi skal leve av*
* 2001: The Golden Nymph for *[[Kursk]]*
Dessuten nominert til Gullruten i 2011, 2009, 2008 og 1998, samt til Amandaprisen i 2001.

## Referanser


## Eksterne lenker
* 
*